Gruzdžių herbas

Gruzdžių herbas – pagrindinis Gruzdžių miestelio ir Gruzdžių seniūnijos (Šiaulių rajono savivaldybė) heraldinis simbolis.

 Aprašas 

Herbinio skydo auksiniame lauke – einantis šv. Rokas su juodu apsiaustu, juoda skrybėle, rudais batais ir rudu krepšiu. Prie jo peties – sidabrinė kriauklė (piligrimo ženklas), kairėje rankoje ruda piligrimo lazda, ant kairės kojos juoda dėmė. Šv. Roko barzda ir dešinės rankos marškinių rankovė – sidabrinės spalvos, kūnas – natūralios spalvos. Kairėje figūros pusėje pavaizduotas juodas šuo. 

 Simbolika 

Europoje šv. Rokas yra draugijų, globojančių ligonius, patronas, Lietuvoje jis laikomas ir vargšų globėju. Gruzdžiai garsėja šv. Roko atlaidais rugpjūčio viduryje. Miestelio bažnyčioje saugomas XVIII a. antrosios pusės paveikslas, vaizduojantis šv. Roką. Be to, Gruzdžių krašte XIX-XX a. buvo žinomas vietinis medžio drožėjas, dievdirbys Aloyzas Gendvila (1845–1919), kuris labiausiai mėgo vaizduoti šv. Roką, todėl gyventojai jį vadindavę Rokdirbiu.Edmundas Rimša. Šakynos ir Gruzdžių herbai. Llt.lt (tikrinta 2025-08-29).

 Istorija 

Gruzdžiai – sena istorinė gyvenvietė, tačiau savo istorinio herbo niekada neturėjo. Tik 1999 m. rugsėjo 24 d. Lietuvos prezidentas Valdas Adamkus dekretu Nr. 592 patvirtino Gruzdžių herbą. Etaloną sukūrė Raimondas Miknevičius.

 Šaltiniai 

Herb
Kategorija:1999 m. patvirtinti Lietuvos gyvenviečių herbai
Kategorija:Šiaulių rajono savivaldybės gyvenviečių herbai
Kategorija:Lietuvos miestelių herbai